# Maylandia lombardoi

Maylandia lombardoi és una espècie de peix de la família dels cíclids i de l'ordre dels perciformes.

## Morfologia

La forma corporal d'aquesta espècie, de 8,7 cm de llargària màxima, és més ampla que en altres membres del seu grup, essent en comparació més arquejat el contorn dorsal i més plana la superfície ventral. Els mascles són de color groc brillant, amb barres d'un marró difuminat que els travessen el cos, les aletes són d'un groc llis, presenten el front abruptament inclinat i tenen marques en forma d'ou a l'aleta anal. El cos de la femella és d'un pàl·lid blau blanquinós, amb diverses bandes verticals blaves negroses que s'estenen per l'aleta dorsal, el voltant de l'ull d'un groc argentat i les vores de l'aleta caudal de color blau pàl·lid.

## Reproducció

És una espècie polígama i incubadora bucal maternal. El mascle festeja una femella i si aquesta el rebutja, no tindrà cap mena d'inconvenient a cercar-ne una altra. Si no hi ha cap femella que l'accepti, l'assetjament constant del mascle pot arribar a ésser mortal fàcilment. Una vegada que una femella accepta el festeig del mascle, la parella formada realitzarà un ritual en forma de "T", el qual consisteix a col·locar-se en aquesta posició de manera que la boca del mascle toca l'aleta anal de la femella perquè amolli els ous. Un cop això s'ha produït, giren en cercles revertint les posicions perquè la femella prengui els ous amb la boca. Quan els reuneix, tracta d'ajuntar l'ocel de l'aleta anal del mascle (creient que es tracta d'un altre ou) i és en aquest moment que el mascle fertilitza els ous que ja es troben a la boca de la femella. Això es repeteix fins a completar l'aparellament. Els mascles són territorials i agressius a l'hora de defensar els nius excavats a la sorra. Els alevins, que neden lliurement, tornen a la boca materna per contacte directe.

## Alimentació

És omnívor i es nodreix d'algues bentòniques de les roques i, també, del zooplàncton de les aigües obertes.

## Hàbitat i distribució geogràfica

És un peix d'aigua dolça, demersal (entre 6 i 30 m de fondària) i de clima tropical (24 °C-26 °C; 13°S-14°S), el qual viu a l'Àfrica oriental: és un endemisme de les ribes rocalloses del llac Malawi (Malawi). Ha estat introduït a Israel.

## Vida en captivitat

A causa del seu temperament agressiu, necessita un aquari de 200 litres d'aigua com a mínim de capacitat (molt més si s'hi manté més d'un mascle i dues femelles). L'aquari ha d'estar decorat amb moltes roques per tractar d'imitar el seu hàbitat i no cal que tingui plantes, ja que se les menjarà o les destruirà per establir el seu territori. Com a curiositat, la llum blava intensifica l'espectacular color de les femelles i de les cries. Hi ha perill d'hibridació si comparteix l'aquari amb Maylandia barlowi o Maylandia estherae.

## Estat de conservació

Les seues principals amenaces són les captures amb destinació al mercat internacional de peixos ornamentals i la pesca de subsistència.

## Observacions

Aquest cíclid necessita un aquari espaiós i rocós i presenta un temperament agressiu. Les femelles, els joves i els mascles no territorials poden viure en solitari o en petits grups. La seua longevitat és de 8-12 anys.

## Referències

* ↑ Couldridge, V. C. K., 2002. Experimental manipulation of male eggspots demonstrates female preference for one large spot in Pseudotropheus lombardoi. J. Fish Biol. 60(3):726-730.
* 1 2 3 FishBase (anglès)
* ↑ Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4.
* 1 2 3 4 5 Mills, D., 1994. Peces de acuario. Manuales de identificación. Editorial Omega. Barcelona. 304 pàgines. Pàg. 138. ISBN 9788428209847
* ↑ Ciccotto, P. J., A. Konings i J. R. Stauffer Jr., 2011. Descriptions of five new species in the genus Metriaclima (Teleostei: Cichlidae) from Lake Malawi, Africa. Zootaxa 2738:1-25. Pàg. 23.
* 1 2 AcuarismoPro (castellà)
* ↑ Konings, A., 1990. Ad Konings's book of cichlids and all the other fishes of Lake Malawi. T. F. H. Publications, Inc., Neptune City, Nova Jersey, 495 p. Pàg. 400.
* ↑ FishBase (anglès)
* ↑ Baensch, H. A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle (Baixa Saxònia), Alemanya. 1216 p. Pàg. 974.
* ↑ All fishes of Malawi - FishBase (anglès)
* ↑ Konings, A., 1989. Malawi cichlids in their natural habitat. Verduijn Cichlids, Holland & Lake Fish Movies, Alemanya Occidental. 303 p.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.
* ↑ Stauffer, J. R. Jr., N. J. Bowers, K. A. Kellogg i K. R. McKaye, 1997. A revision of the blue-black Pseudotropheus zebra (Teleostei: Cichlidae) complex from Lake Malawi, Africa, with a description of a new genus and ten new species. Proc. Acad. Nat. Sci. Philad. 148:189-230. Pàg. 191.
* ↑ GBIF (anglès)
* ↑ All fishes of Israel - FishBase (anglès)
* ↑ Bartley, D. M. (comp./ed.), 2006. Introduced species in fisheries and aquaculture: information for responsible use and control (CD-ROM). Roma, FAO.
* ↑ FishBase (anglès)
* ↑ 1999-2013 AquaBase Arxivat 2015-09-23 a Wayback Machine. (francès)
* ↑ UICN (anglès)
* ↑ Schliewen, U. K., 2005. Tropical freshwater aquarium fish from A to Z. Compass guides. Barron's Educational Series. 256 p.
* ↑ Bassleer, G., 2003. The new ilustrated guide to fish diseases in ornamental tropical and pond fish. Bassleer Biofish, Stationstraat 130, 2235 Westmeerbeek, Bèlgica, 232 p. Pàg. 96.
* ↑ Bassleer, G., 1997. Color guide of tropical fish diseases: on freshwater fish. Bassleer Biofish, Westmeerbeek, Bèlgica. 272 p. Pàg. 53.
* ↑ Ribbink, A. J., B. A. Marsh, A. C. Marsh, A. C. Ribbink i B. J. Sharp, 1983. A preliminary survey of the cichlid fishes of rocky habitats in Lake Malawi. S. Afr. J. Zool. 18(3):147-310.
* ↑ Tropical Fish Friends (anglès)

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, els Estats Units.
* Condé, B. i J. Géry, 1999. Maylandia (Meyer et Foerster, 1984), un nom générique disponible (Teleostei, Perciformes, Cichlidae). Rev. fr. Aquariol 26(1-2):21-22.
* Konings, A. F. i J. R. Stauffer Jr., 2006. Revised diagnosis of Metriaclima (Teleostei: Cichlidae) with description of a new species from Lake Malawi National Park, Africa. Ichthyol. Explor. Freshwat. 17(3):233-246. Pàg. 233.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.
* Ufermann, A., 2001. Maylandia (Meyer & Foerster, 1984) versus Metriaclima (Stauffer Jr., Kellog & McKay, 1997). L'an Cichlidé, v. 1: 58-64.

## Enllaços externs

* ITIS
* AQUATAB (txec)
* BioLib (anglès)